
PARLAMENTUL ROMÂNIEI

CAMERA DEPUTAŢILOR
	


	  Comisia juridică, de disciplină și imunități

	Comisia pentru politică economică,                                                                                                                   reformă şi privatizare


                                                                                               PL-x 482/2018/2019

                                                                                     Bucureşti, 26.03.2019
Către,
BIROUL PERMANENT

Vă înaintăm, alăturat, RAPORTUL COMUN asupra reexaminării  Legii privind aprobarea Ordonanţei de urgenţă a Guvernului nr. 56/2018 pentru completarea Legii                    nr. 15/1990 privind reorganizarea unităţilor economice de stat ca regii autonome şi societăţi comerciale, ca urmare a Deciziei Curții Constituționale nr. 25 din 16 ianuarie 2019, publicată în Monitorul Oficial al României, Partea I, nr. 128 din 18 februarie 2019, transmisă celor două Comisii, cu adresa nr. PL-x 482/2018/2019 din 11 martie 2019.

În raport cu obiectul si conținutul său, legea face parte din categoria legilor ordinare.

PREŞEDINTE,


                                          PREȘEDINTE,

Nicușor HALICI                                                                Gheorghe ȘIMON

PARLAMENTUL ROMÂNIEI

CAMERA DEPUTAŢILOR
	

	  Comisia juridică, de disciplină și imunități

	Comisia pentru politică economică,                                                                                                                   reformă şi privatizare


Nr. 4c-13/785/2018/2019                                                           Nr. 4c-1/323/2018/2019
                                                                                                    Bucureşti, 26.03.2019





                                                     PLx. 482/2018/2019
RAPORT COMUN
asupra 
reexaminării Legii privind aprobarea 

Ordonanţei de urgenţă a Guvernului nr. 56/2018 pentru completarea 

Legii nr. 15/1990 privind reorganizarea unităţilor economice de stat 

ca regii autonome şi societăţi comerciale, 

ca urmare a Deciziei Curții Constituționale nr. 25 din 16 ianuarie 2019, publicată în Monitorul Oficial al României, Partea I, 

nr. 128 din 18 februarie 2019
În conformitate cu prevederile art. 134 alin (1) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi  și Comisia pentru politică economică, reformă şi privatizare au fost sesizate cu reexaminarea Legii privind aprobarea Ordonanţei de urgenţă a Guvernului              nr. 56/2018 pentru completarea Legii nr. 15/1990 privind reorganizarea unităţilor economice de stat ca regii autonome şi societăţi comerciale, ca urmare a Deciziei Curții Constituționale nr. 25 din 16 ianuarie 2019, publicată în Monitorul Oficial al României, Partea I, nr. 128 din 18 februarie 2019, transmisă celor două Comisii, cu adresa               nr. PL-x 482/2018/2019 din 11 martie 2019, înregistrată la Comisia juridică, de disciplină și imunități sub nr. 4c-13/785/2018/2019 și la Comisia pentru politică economică, reformă şi privatizare sub nr. 4c-1/323/2018/2019 din 12 martie 2019. 
Procedura legislativă asupra prezentei legi a parcurs următoarele etape:

● Senatul, în calitate de primă Cameră sesizată, a adoptat iniţiativa legislativă în şedinţa din 19 septembrie 2018, iar Camera Deputaţilor, în calitate de Cameră decizională, a adoptat proiectul de lege în şedinţa din 14 noiembrie 2018.

● Legea menţionată mai sus a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată, şi transmisă, spre promulgare, Preşedintelui României la data de 21 noiembrie 2018.

●   În conformitate cu dispoziţiile art. 146 lit. a) din Constituţia României, republicată, și ale art. 15 din Legea nr. 47/1992 privind organizarea și funcționarea Curții Constituționale, republicată, cu modificările ulterioare, Curtea Constituțională a fost sesizată cu obiecția de neconstituționalitate a Legii privind aprobarea Ordonanţei de urgenţă a Guvernului nr. 56/2018 pentru completarea Legii nr. 15/1990 privind reorganizarea unităţilor economice de stat ca regii autonome şi societăţi comerciale, formulată de Președintele României.
● În motivarea obiecţiei de neconstituţionalitate se arată că legea dedusă controlului de constituţionalitate aprobă, fără modificări, Ordonanţa de urgenţă  a Guvernuluinr. 56/2018 pentru completarea Legii nr. 15/1990 privind reorganizarea unităţilor economice de stat ca regii autonome şi societăţi comerciale, cu al cărei conţinut normativ face, implicit, corp comun. Prin articolul unic al Ordonanţei de urgenţă a Guvernului nr. 56/2018, după art. 3 din Legea nr.15/1990 privind reorganizarea unităţilor economice de stat ca regii autonome şi societăţi comerciale, cu modificările ulterioare, se introduce un nou articol, art. (31), al cărui prim alineat prevede: „Regiile autonome pot fi reorganizate ca societăţi reglementate de Legea societăţilor nr. 31/1990, republicată, cu modificările şi completările ulterioare, prin hotărâre a Guvernului sau, după caz, prin hotărârea consiliului local/hotărârea consiliului judeţean sau prin hotărârea Consiliului General al Municipiului Bucureşti, având ca unic acţionar/asociat statul român sau autoritatea administraţiei publice localeˮ.
În sesizarea de neconstituţionalitate formulată de Președintele României,  se precizează că această soluţie legislativă încalcă prevederile art. 1 alin. (5), art. 121 alin. (1) şi alin. (2), precum şi pe cele ale art. 136 alin. (2) din Constituţia României, republicată, şi contravine jurisprudenţei Curţii Constituţionale (deciziile nr. 574 din 16 octombrie 2014, nr. 888 din 16 decembrie 2015, nr. 53 din 7 februarie 2018) prin posibilitatea instituită pentru autoritatea administraţiei publice locale de a dobândi calitatea de acţionar/asociat la societatea rezultată din reorganizarea unei regii autonome.

● Curtea Constituţională, prin Decizia nr. 25 din 16 ianuarie 2019, publicată în Monitorul Oficial al României, Partea I, nr. 128 din 18 februarie 2019, a admis obiecţia de neconstituţionalitate formulată de Preşedintele României cu privire la Legea privind aprobarea Ordonanţei de urgenţă a Guvernului nr. 56/2018 pentru completarea Legii nr. 15/1990 privind reorganizarea unităţilor economice de stat ca regii autonome şi societăţi comerciale şi a constatat neconstituționalitatea sintagmei ,,autoritatea administrației publice locale”, cuprinsă în articolul unic din Ordonanţa de urgenţă a Guvernului nr. 56/2018, aprobată prin lege.

În motivarea deciziei, Curtea Constituțională a reținut, printre alte  considerente, faptul că regimul juridic al autorităţilor publice este caracterizat prin capacitate juridică administrativă cu caracter special, care le conferă calitatea de a participa la raporturile administrative şi de a înfăptui, prin atribuţiile exercitate, activitatea executivă a statului. Bunurile materiale şi resursele financiare aparţin unităţilor administrativ-teritoriale, iar autorităţile administraţiei publice le administrează, respectiv dispun de acestea. De altfel, referindu-se la proprietatea publică, art. 136 alin. (2) din Constituţia României, republicată, stabileşte în mod expres că aceasta aparţine statului „sau unităţilor administrativ-teritorialeˮ. Tot astfel, Legea nr. 213/1998 privind bunurile proprietate publică, cu modificările şi completările ulterioare, se referă la domeniul public/privat al statului „sau al unităţilor administrativ-teritorialeˮ.
Procedura de reexaminare a legii  ca urmare a Deciziei Curții Constituționale nr. 25 din 16 ianuarie 2019, publicată în Monitorul Oficial al României, Partea I, nr. 128 din                 18 februarie 2019, a fost declanşată de Senat, în calitate de primă Cameră sesizată.

În urma reexaminării, Senatul a adoptat Legea privind aprobarea Ordonanţei de urgenţă a Guvernului nr. 56/2018 pentru completarea Legii nr. 15/1990 privind reorganizarea unităţilor economice de stat ca regii autonome şi societăţi comerciale,                    ca urmare a Deciziei Curții Constituționale nr. 25 din 16 ianuarie 2019, publicată                     în Monitorul Oficial al României, Partea I, nr. 128 din 18 februarie 2019, în ședința din                6 martie 2019.
În conformitate cu prevederile art. 61 şi art. 63  din Regulamentul Camerei Deputaţilor, republicat, membrii celor două comisii sesizate au dezbătut legea supusă reexaminării, ca urmare a Deciziei Curții Constituționale nr. 25 din 16 ianuarie 2019, publicată în Monitorul Oficial al României, Partea I, nr. 128 din 18 februarie 2019,                       în şedinţe separate.

Comisia pentru politică economică, reformă și privatizare a desfășurat ședința în data de 19 martie 2019. Din totalul de 19 de membri ai comisiei au fost prezenţi la dezbateri 16 deputaţi. La lucrările Comisiei au participat, în calitate de invitați, din partea Ministerului Culturii și Identității Naționale, domnul secretar de stat Ion-Ardeal Ieremia, iar din partea Ministerului Energiei, domnul consilier Cornel Bobâlcă.

Comisia juridică, de disciplină și imunități a desfășurat ședința în data de 26 martie 2019. Deputații au fost prezenți la lucrările comisiei potrivit listei de prezență.

În  urma reexaminării şi a punctelor de vedere exprimate, membrii celor două comisii au hotărât, cu majoritate de voturi, să înainteze plenului Camerei Deputaților raportul comun de adoptare a Legii privind aprobarea Ordonanţei de urgenţă a Guvernului nr. 56/2018 pentru completarea Legii nr. 15/1990 privind reorganizarea unităţilor economice de stat ca regii autonome şi societăţi comerciale, în forma adoptată de Senat, ca urmare a Deciziei Curții Constituționale nr. 25 din 16 ianuarie 2019, publicată în Monitorul Oficial al României, Partea I, nr. 128 din 18 februarie 2019.

În raport cu obiectul şi conţinutul său, legea supusă reexaminării face parte din categoria legilor ordinare.                                                                                                                                                                                      
PREŞEDINTE,                                                                               PREȘEDINTE,
Nicușor HALICI                                                                          Gheorghe ȘIMON
           SECRETAR,                                                                                

Aida Cristina CĂRUCERU                                                          
Consilier parlamentar,                                                                ȘEF SERVICIU,
         Alina GRIGORESCU                                                   Lidia-Graziella SEGĂRCEANU

